Mar Baltiche

'U **mar Baltiche** jè 'nu mare 'nderne de l'oceane Atlandiche settendrionale e se iacchije jndr'â ll'Europe nord-oriendale, circunnate d'a Penisole scandinave, d'a terreferme de l'Europe cendrale e oriendale e da le Isole danese. Sfoce jndr'ô Kattegat e jndr'ô mare d'u Nord passanne attraverse le isole danese jndre ttréde stritte, l'Oresund, 'u Piccele Belt e 'u Granne Belt.

Sfociane jndr'ô mar Baltiche cinghe granne jume: l'Oder, 'a Vistola, 'u Njemen, 'a Dvina e 'a Neva

Termine accume *mare de l'Est* sonde ausate jndre assaje lènghe de l'Europe continendale, pe' jèssere sàtte-sàtte  jndr'ô danese (*Østersøen*), tedesche (*Ostsee*), finlandese (*Itämeri*), olannese (*Oostzee*), norveggese (*Østersjøen*), e svedese (*Östersjön*). Jndr'ô estone avène 'nvece chiamate *mare Occidendale* (*Läänemeri*). Oltre a 'u tagliáne, avène chiamate *mar Baltiche* jndr'ô frangese (*mer Baltique*), 'nglese (*Baltic Sea*), pulacche (*Morze Bałtyckie*), russe (*Baltijskoe More* - * Балтийское  море*), lituane (*Baltijos Jūra*), lettone (*Baltijas Jūra*) e greche (*Βαλτική Θάλασσα*).

## Scucchiamènde
'A vanne settendrionale d'u mar Baltiche jè canosciute cumme Gurfe de Botnie, d'u quale 'a vanne cchiù a nord avène ditte Baje de Botnie. Sùbbete a sud se iaccchije 'u mare de le Åland. 'U gurfe de Finlandie colleghe 'u mar Baltiche a San Pitreburghe. 'U mar Baltiche settendrionale se iacchije 'ndorne ad 'a vanne de Stoccolme, Finlandie sud-occidendale ed Estonie. Le bacine d'u Gotland occidendale e oriendale ccrèjene 'a cchiù granna vanne d'u mar Baltiche cendrale. 'U gurfe de Riga se iacchije 'mbrà Riga e Saaremaa e 'u bacine de Danziche se iacchije ad est d'a penisole de Hel sus 'a coste pulacche. 'A baje de Pomeranie jè acchijate a nord de le isole Usedom e Wolin, a est de Rügen.'U bacine de Bornholm combone 'a vanne a est de Bornholm e 'u bacine de Arkona se spànne da Bornholm a le isole danese de Falster e Zelanne. 'Mbrà Falster e 'a coste tedesche se iacchije 'a baje d'u Meclemburghe. 'A vanne cchiù occidendale d'u mar Baltiche e 'a baje de Kiel. L'Öresund, le cindure e 'u Kattegat collegane 'u mar Baltiche c'ô Skagerrak e i'u mare d'u Nord. 'A confluenze de quiste doje mare a Skagen sus 'a punde settendrionale d'a Danemarche jè 'nu spettachele visive, mete de assaje turiste ogne anne.

## Economije
Jndr'ô 1999 'u gruèsse Ponde de Øresund hé limitate a trasùte a 'u mar Baltiche a sckife de medie grannèzze. Ad 'ô stesse timbe, 'u mar Baltiche jè 'a prengepále rotte commerciale pe' l'esportazione d'u petrolie russe.

## Statère ca s'affacciane sus a 'u Baltiche

* Danemarche
* Svezzie
* Finlandie
* Russie
* Estonie
* Lettonie
* Lituanie
* Pulonie
* Germanie

## Isole

* Gotland (Svezzie)
* Öland (Svezzie)
* Saaremaa (Estonie)
* Hiiumaa (Estonie)
* Osmussaar (Estonie)
* Bornholm (Danemarche)
* Rügen (Germanie)
* Usedom (scucchiáte 'mbrà Germanie e Pulonie)
* Wolin (Pulonie)

## Cetate
Le prengepále cetate costiere sonde:
* San Pitreburghe (Russie) 4.700.000
* Stoccolme (Svezzie) 743.703  (vanne metropuletane 1.823.210)
* Copenaghen (Danemarche) 509.861 (vanne metropuletane 1.167.569) 
* Vanne metropuletane d'a Triple Cetata (Pulonie) 1.035.000, combrenne:
** Danzica (Pulonie) 462.700
** Gdynia (Pulonie) 255.600
** Sopot (Pulonie) 42.700 
* Helsinki (Finlandie) 559.716 (vanne metropuletane 980.000)
* Riga (Lettonie) 760.000
* Stettine (Pulonie) 413.600 ('mbortande puèrte maritteme ma non g'ète 'na cetata costiere - 60 km da 'u mare, aunìte c'u mare cu l'estuarie d'Oder)
* Kaliningrad (Russie) 400.000
* Tallinn (Estonie) 387.224
* Malmö (Svezzie) 259.579 
* Kiel (Germanie) 250.000
* Lubecca (Germanie) 216.100
* Rostock (Germanie) 212.700
* Klaipeda (Lituanie) 194.400

Puèrte 'mbortande (pure ce non g'essenne gruèsse cetate):
* Świnoujście (Pulonie) 50.000
* Ventspils (Lettonie) 30.000
* Baltiysk (Russie) 20.000

## 'Ndruche pure
* Lènghe baltiche
* Reggione baltiche 
* Conziglie d'u mar baltiche
* Statère baltiche
* Scandinavie
* Europe settendrionale
* Gurfe de Finlandie

## Otre pruggette